केंद्र ने चीफ जस्टिस की सुरक्षा समीक्षा की, चिंता जताते हुए कहा- कोई भी CJI को माला पहना सकता है और...  
केंद्र ने चीफ जस्टिस की सुरक्षा समीक्षा की
चिंता जताते हुए कहा- कोई भी CJI को माला पहना सकता है
'कोई भी CJI के साथ सेल्फी ले सकता है'
भारत के चीफ जस्टिस रंजन गोगोई (Ranjan Gogoi) की सुरक्षा, सिक्योरिटी एजेंसियों के लिए चिंता का विषय बन गई है. इस मामले पर गृह मंत्रालय, विदेश मंत्रालय और इंटेलीजेंस ब्यूरो ने एक मीटिंग के दौरान चर्चा की. एएनआई के मुताबिक मीटिंग में इस बात पर चर्चा हुई कि सीजेआई की सुरक्षा बहुत कमजोर है. दिल्ली पुलिस के ज्वाइंट सीपी सिक्योरिटी आईडी शुक्ला के आधिकारिक पत्र में लिखा है, 'चर्चा के दौरान यह मुद्दा उठाया गया था कि दिल्ली पुलिस के सुरक्षा इंतजाम बहुत कमजोर हैं क्योंकि कोई भी शख्स सीजेआई को माला पहना सकता है और उनके साथ सेल्फी ले सकता है. इस तरह की चीजों को नजरअंदाज नहीं किया जा सकता और इसे फौरन रोकना होगा.'
हाईलेवल की मीटिंग के बाद सीजेआई की सुरक्षा से जुड़ी एजेंसियों को कहा गया है कि उनके(सीजेआई) काफिले की पार्किंग को सुरक्षित करने के लिए या तो एक करीबी निकटता टीम या एक करीबी रिंग टीम को तैनात करें.  पत्र में कहा गया, 'वर्तमान सुरक्षा परिदृश्य के लिए आवश्यक है कि सभी हितधारकों को अतिरिक्त कदम उठाने चाहिए.'